જ્યારે બાળકોના રમવાનો વિરોધ કરતા પડોશીઓએ અમારા સહયોગી અમદાવાદ મિરર સાથે વાત કરતા કહ્યુંકે, ‘હાલ પૂરતી તો સમસ્યાનું સમાધાન થઈ ગયું છે. જેમાં તેઓ અમને ડિસ્ટર્બ કર્યા વગર અને અમારી સંપત્તિને નુકસાન પહોંચાડ્યા વગર રમી શકશે.’ આ ફક્ત યશકમલ સોસાયટીનો મુદ્દો નથી. અમારા સહયોગી અમદાવાદ મિરર દ્વારા શહેરની અન્ય સોસાયટીઓ જેવી કે શરણમ-1(જોધપુર), ક્રિશ્ના બંગલોઝ(પ્રલ્હાદનગર), શાશ્વત ફ્લેટ્સ(બોડકદેવ), ચંદરનબાલા ફ્લેટ્સ(પાલડી) વગેરેની મુલાકાત લેવામાં આવી હતી.